Thümmlitzwalde

Thümmlitzwalde estis la nomo de nun historia administra komunumo en Germanio, kiu ekestis la 1-an de marto 1994 per kuniĝo de la antaŭe sendependaj komunumoj Böhlen, Dürrweitzschen, Leipnitz, Ragewitz kaj Zschoppach. La 1-an de januaro 2011 la komunumo enkorpigitis en la grandan distriktan urbon Grimma.

Thümmlitzwalde troviĝis en la en aŭgusto 2008 fondita distrikto Leipzig de la federacia lando Saksio, kaj antaŭe estis parto de la tiutempa distrikto Muldental. Fine de decembro 2010 la komunumo havis 3158 loĝantojn. La komunuma teritorio estis 55,88 kvadrataj kilometroj.

Sian nomon la komunumo ricevis de 1500 hektarojn granda arbara areo, nomata „Thümmlitz“. Ĝi kulture karakteriziĝas per multaj rokoj, kiujn la homoj en pasintaj epokoj dekoris per mister-aspektaj signoj.

Partoj de la komunumoj estis

 Böhlen kun la partoj Böhlen kaj Seidewitz
 Dürrweitzschen kun la partoj Dürrweitzschen, Motterwitz kaj Muschau
 Leipnitz kun la partoj Leipnitz, Frauendorf, Keiselwitz, Kuckeland, Papsdorf kaj Zeunitz
 Ragewitz kun la partoj Ragewitz, Bröhsen, Haubitz, Pöhsig kaj Zaschwitz
 Zschoppach kun la partoj Zschoppach, Draschwitz, Nauberg, Ostrau kaj Poischwitz

Kategorio:Distrikto Leipzig
Kategorio:Eksa distrikto Muldental
Kategorio:Urboj de Saksio